Id-Deċiżjoni tal-Kummissjoni
tad-19 ta’ Settembru 1986
li temenda d-Deċiżjoni 81/92/KEE fir-rigward tal-lista ta’ stabbilimenti fl-Urugwaj approvata għall-iskop ta’ importazzjoni ta’ laħam frisk fil-Komunità
(86/485/KEE)
IL-KUMMISJONI TAL-KOMUNITAJIET EWROPEJ,
Wara li kkunsidrat it-Trattat li jwaqqaf il-Komunità Ekonomika Ewropea,
Wara li kkunsidrat id-Direttiva tal-Kunsill 72/462/KEE tat-12 ta’ Diċembru 1972 dwar problemi ta’ saħħa u spezzjonijiet veterinarji rigward l-importazzjoni ta’ annimali bovini u ħnieżer u laħam frisk minn pajjiżi terzi [1] kif emendata l-aħħar mir-Regolament (KEE) Nru 3768/85 [2], u b’ mod partikolari l-Artikoli 4(1) u 18 (1) tiegħu,
Billi lista ta’ stabbilimenti fl-Urugwaj, approvata għall-iskop ta’ importazzjoni ta’ laħam frisk fil-Komunità, kienet imfassla fil-bidu b’Deċiżjoni tal-Kummissjoni li kienet emendata u pubblikata minn Deċiżjoni 81/92/KEE [3], kif emendata l-aħħar minn Deċiżjoni 86/147/KEE [4];
Premess li spezzjoni ta’ rutina taħt l-Artikolu 5 ta’ tad-Direttiva 72/462/KEE u l-Artikolu 3(1) tad-Deċiżjoni tal-Kummissjoni 86/474/KEE tal-11 ta’ Settembru 1986 li tikkonċerna spezzjonijiet fuq il-post li għandhom isiru fir-rigward ta’ l-importazzjoni ta’ annimali bovini u ħnieżer u laħam frisk minn pajjiżi li mhumiex membri [5] stabbiliet li l-livell ta’ iġene fi stabbiliment wieħed inbidel mill-aħħar spezzjoni;
Billi l-lista ta’ stabbilimenti għandha għalhekk tiġi emendata;
Billi l-miżuri provduti għalihom f’din id-Deċiżjoni huma skond l-opinjoni tal-Kumitat Veterinarju Permanenti,
ADOTTAT DIN ID-DEĊIŻJONI:
L-Artikolu 1
L-Anness għad-Deċiżjoni 81/92/KEE hu hawnhekk mibdul bl-Anness għal din id-Deċiżjoni.
L-Artikolu 2
Din id-Deċiżjoni hija indirizzata lill-Pajjiżi Membri.
Magħmula fi Brussel, fid-19 ta’ Settembru 1986.